CELEX: 32014R0071
Language: lv
Date: 2014-01-27 00:00:00
Title: Komisijas Regula (ES) Nr. 71/2014 ( 2014. gada 27. janvāris ), ar kuru groza Regulu (ES) Nr. 965/2012, ar ko nosaka tehniskās prasības un administratīvās procedūras saistībā ar gaisa kuģu ekspluatāciju atbilstīgi Eiropas Parlamenta un Padomes Regulai (EK) Nr. 216/2008  Dokuments attiecas uz EEZ

28.1.2014   
            
            
               LV
            
            
               Eiropas Savienības Oficiālais Vēstnesis
            
            
               L 23/27
            
         
      KOMISIJAS REGULA (ES) Nr. 71/2014
   (2014. gada 27. janvāris),
   ar kuru groza Regulu (ES) Nr. 965/2012, ar ko nosaka tehniskās prasības un administratīvās procedūras saistībā ar gaisa kuģu ekspluatāciju atbilstīgi Eiropas Parlamenta un Padomes Regulai (EK) Nr. 216/2008
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2008. gada 20. februāra Regulu (EK) Nr. 216/2008 par kopīgiem noteikumiem civilās aviācijas jomā un par Eiropas Aviācijas drošības aģentūras izveidi, un ar ko atceļ Padomes Direktīvu 91/670/EEK, Regulu (EK) Nr. 1592/2002 un Direktīvu 2004/36/EK (1), un jo īpaši tās 8. panta 5. punktu un 10. panta 5. punktu,
   tā kā:
   
               (1)
            
            
               Regulas (EK) Nr. 216/2008 5. pants, kurā ir runa par lidojumderīgumu, tika paplašināts, lai tipa sertifikācijas īstenošanas noteikumos iekļautu elementus, ar kuriem novērtēt piemērotību ekspluatācijai.
            
         
               (2)
            
            
               Eiropas Aviācijas drošības aģentūra (“Aģentūra”) uzskatīja par nepieciešamu izdarīt grozījumus Komisijas Regulā (ES) Nr. 748/2012 (2), lai datus par piemērotību ekspluatācijai Aģentūra varētu apstiprināt tipa sertifikācijas procesā.
            
         
               (3)
            
            
               Datos par piemērotību ekspluatācijai būtu jāietver obligāti elementi saistībā ar obligāto iekārtu pamatsarakstu (MMEL), lidojumu apkalpes apmācību un salona apkalpes apmācību, kas ekspluatantiem kalpos kā pamats obligāto iekārtu saraksta (MEL) un apkalpes apmācības kursu izstrādē.
            
         
               (4)
            
            
               Prasības saistībā ar MEL, lidojumu apkalpes apmācības un salona apkalpes apmācības izveidi attiecas uz datiem par piemērotību ekspluatācijai, tomēr, ja dati par piemērotību ekspluatācijai nav pieejami, vajadzētu paredzēt vispārīgus noteikumus, kā arī pārejas pasākumus.
            
         
               (5)
            
            
               Aeronavigācijas nozarei un dalībvalstu pārvaldes iestādēm būtu jādod pietiekami daudz laika, lai pielāgotos jaunajam tiesiskajam regulējumam un, ievērojot konkrētus nosacījumus, atzītu pirms šīs regulas stāšanās spēkā un piemērošanas izsniegto sertifikātu derīgumu.
            
         
               (6)
            
            
               Aģentūra sagatavoja īstenošanas noteikumu projektu, kurā izklāstīta koncepcija saistībā ar datiem par piemērotību ekspluatācijai, un iesniedza to Komisijai kā atzinumu (3) saskaņā ar Regulas (EK) Nr. 216/2008 19. panta 1. punktu.
            
         
               (7)
            
            
               Tāpēc attiecīgi būtu jāgroza Komisijas Regula (ES) Nr. 965/2012 (4).
            
         
               (8)
            
            
               Šajā regulā paredzētie pasākumi ir saskaņā ar atzinumu, ko sniegusi ar Regulas (EK) Nr. 216/2008 65. pantu izveidotā komiteja,
            
         IR PIEŅĒMUSI ŠO REGULU.
   1. pants
   Regulu (ES) Nr. 965/2012 groza šādi:
   
               1)
            
            
               regulas 9. pantu aizstāj ar šādu:
               “9. pants
               Obligāto iekārtu saraksti
               Obligāto iekārtu sarakstus (MEL), ko pirms šīs regulas piemērošanas apstiprinājusi ekspluatanta valsts vai reģistrācijas valsts, uzskata par apstiprinātiem saskaņā ar šo regulu, un ekspluatants tos var izmantot arī turpmāk.
               Pēc šīs regulas stāšanās spēkā visas izmaiņas pirmajā daļā minētajos MEL, kam saskaņā ar Komisijas Regulu (ES) Nr. 748/2012 (5) kā daļa no datiem par piemērotību ekspluatācijai izveidots obligāto iekārtu pamatsaraksts (MMEL), veic atbilstīgi šīs regulas III pielikuma 2. iedaļas ORO.MLR.105. punktam iespējami drīz, bet ne vēlāk kā 2017. gada 18. decembrī vai divus gadus pēc datu par piemērotību ekspluatācijai apstiprināšanas, no šiem termiņiem izvēloties vēlāko.
               Visas izmaiņas pirmajā daļā minētajos MEL, kam kā daļa no datiem par piemērotību ekspluatācijai nav izveidots MMEL, arī turpmāk veic saskaņā ar MMEL, ko pieņēmusi attiecīgi ekspluatanta valsts vai reģistrācijas valsts.
            
         
               2)
            
            
               iekļauj jaunu 9.a pantu:
               “9.a pants
               Lidojumu apkalpes un salona apkalpes apmācība
               Ekspluatants nodrošina, ka lidojumu apkalpes un salona apkalpes locekļi, kas jau piedalās ekspluatācijā un ir beiguši apmācību saskaņā ar III pielikuma FC un CC apakšdaļu, ja šajā apmācībā nebija ietverti obligātie elementi, kas noteikti attiecīgajos datos par piemērotību ekspluatācijai, iziet apmācību par šiem obligātajiem elementiem ne vēlāk kā līdz 2017. gada 18. decembrim vai divos gados pēc tam, kad apstiprināti dati par piemērotību ekspluatācijai, no šiem termiņiem izvēloties vēlāko.”;
            
         
               3)
            
            
               regulas III pielikumu (PART-ORO) groza saskaņā ar šīs regulas I pielikumu;
            
         
               4)
            
            
               regulas V pielikumu (PART-SPA) groza saskaņā ar šīs regulas II pielikumu.
            
         2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 27. janvārī
      
         
            Komisijas vārdā –
         
            priekšsēdētājs
         
         José Manuel BARROSO
         
      
   
   
      (1)  OV L 79, 19.3.2008., 1. lpp.
   
      (2)  OV L 224, 21.8.2012., 1. lpp.
   
      (3)  Eiropas Aviācijas drošības aģentūras 2011. gada 13. decembra atzinums Nr. 07/2011, kas pieejams http://easa.europa.eu/agency-measures/opinions.php
   
      (4)  OV L 296, 25.10.2012., 1. lpp.
   
      (5)  (OV L 224, 21.8.2012., 1. lpp.).”;
   
      I PIELIKUMS
      Regulas (ES) Nr. 965/2012 III pielikumu (PART-ORO) groza šādi:
      
                  1)
               
               
                  ORO.GEN.160. punkta b) apakšpunktu aizstāj ar šādu:
                  
                              “b)
                           
                           
                              Neskarot a) apakšpunktu, ekspluatants kompetentajai iestādei un par gaisa kuģa projektu atbildīgajai organizācijai paziņo par visiem incidentiem, nepareizu darbību, tehniskiem defektiem, tehnisko ierobežojumu pārsniegšanu un notikumiem, kas liecina par datos par piemērotību ekspluatācijai, kas sagatavoti saskaņā ar Regulu (ES) Nr. 748/2012, ietvertu neprecīzu, nepilnīgu vai neskaidru informāciju vai par citiem nestandarta apstākļiem, kas ir apdraudējuši vai var apdraudēt gaisa kuģa drošu ekspluatāciju un kas nav izraisījuši negadījumus vai nopietnus incidentus.”;
                           
                        
            
                  2)
               
               
                  ORO.MLR.105. punktu groza šādi:
                  
                              a)
                           
                           
                              punkta a) apakšpunktu aizstāj ar šādu:
                              
                                          “a)
                                       
                                       
                                          Obligāto iekārtu sarakstu (MEL) sagatavo, kā norādīts Regulas (EK) Nr. 216/2008 IV pielikuma 8.a.3. punktā, pamatojoties uz attiecīgo obligāto iekārtu pamatsarakstu (MMEL), kā noteikts saskaņā ar Regulu (ES) Nr. 748/2012 sagatavoto datu par piemērotību ekspluatācijai obligātajā daļā.”;
                                       
                                    
                        
                              b)
                           
                           
                              punkta j) apakšpunkta 1) punktu aizstāj ar šādu:
                              
                                          “1)
                                       
                                       
                                          attiecīgie instrumenti, iekārtas vai funkcijas ietilpst MMEL darbības jomā, kā noteikts a) apakšpunktā;”;
                                       
                                    
                        
            
                  3)
               
               
                  ORO.FC.140. punkta a) apakšpunktu aizstāj ar šādu:
                  
                              “a)
                           
                           
                              Lidojuma apkalpes locekļi, kas ekspluatē vairāk nekā vienu gaisa kuģu tipu vai variantu, atbilst šajā apakšdaļā noteiktajām prasībām attiecībā uz katru tipu un variantu, izņemot gadījumus, kad saskaņā ar Regulu (ES) Nr. 748/2012 sagatavoto datu par piemērotību ekspluatācijai obligātajā daļā konkrētajam tipam vai variantam ir paredzēti atvieglojumi saistībā ar prasībām par apmācību, pārbaudēm un neseno pieredzi.”;
                           
                        
            
                  4)
               
               
                  ORO.FC.145. punkta b) apakšpunktu aizstāj ar šādu:
                  
                              “b)
                           
                           
                              Ekspluatants, izstrādājot apmācības programmas un mācību plānus, tajos iekļauj attiecīgos elementus, kas noteikti saskaņā ar Regulu (ES) Nr. 748/2012 sagatavoto datu par piemērotību ekspluatācijai obligātajā daļā.”;
                           
                        
            
                  5)
               
               
                  ORO.FC.220. punkta e) apakšpunktu aizstāj ar šādu:
                  
                              “e)
                           
                           
                              Lidmašīnu piloti, kam tipa kvalifikācija piešķirta, pamatojoties uz mācībām bez prakses lidmašīnā (ZFTT):
                              
                                          1)
                                       
                                       
                                          vēlākais 21 dienu pēc prasmes pārbaudes vai ekspluatanta rīkotas atbilstīgas apmācības uzsāk uzraudzītus lidojumus reisa apstākļos. Minētās apmācības saturu apraksta lidojumu veikšanas rokasgrāmatā;
                                       
                                    
                                          2)
                                       
                                       
                                          vēlākais 21 dienu pēc prasmes pārbaudes FSTD trenažierī veic sešas pacelšanās un nosēšanās, ko uzrauga lidmašīnas tipa kvalifikācijas instruktors (TRI(A)) otra pilota sēdvietā. Pacelšanās un nolaišanās manevru skaitu var samazināt, ja saskaņā ar Regulu (ES) Nr. 748/2012 sagatavoto datu par piemērotību ekspluatācijai obligātajā daļā paredzētas pielaides. Ja 21 dienas laikā minētās pacelšanās un nosēšanās nav veiktas, ekspluatants nodrošina apmācību kvalifikācijas atjaunināšanai, kuras saturu apraksta lidojumu veikšanas rokasgrāmatā;
                                       
                                    
                                          3)
                                       
                                       
                                          pirmās četras LIFUS pacelšanās un nosēšanās veic lidmašīnā tipa kvalifikācijas instruktora (TRI(A)) uzraudzībā, kas ir ieņēmis otra pilota sēdvietu. Pacelšanās un nolaišanās manevru skaitu var samazināt, ja saskaņā ar Regulu (ES) Nr. 748/2012 sagatavoto datu par piemērotību ekspluatācijai obligātajā daļā paredzētas pielaides.”;
                                       
                                    
                        
            
                  6)
               
               
                  ORO.CC.125. punkta b) apakšpunktu aizstāj ar šādu:
                  
                              “b)
                           
                           
                              Ekspluatants, izstrādājot apmācības programmas un mācību plānus konkrētam gaisa kuģa tipam un pārkvalifikācijas programmām, attiecīgā gadījumā tajos iekļauj attiecīgos elementus, kas noteikti saskaņā ar Regulu (ES) Nr. 748/2012 sagatavoto datu par piemērotību ekspluatācijai obligātajā daļā.”;
                           
                        
            
                  7)
               
               
                  ORO.CC.130. punkta c) apakšpunktu aizstāj ar šādu:
                  
                              “c)
                           
                           
                              Ekspluatants, izstrādājot atšķirību apmācības programmu un mācību plānu pašreiz ekspluatējamā konkrētā gaisa kuģa tipa variantam, attiecīgā gadījumā tajos iekļauj attiecīgos elementus, kas noteikti saskaņā ar Regulu (ES) Nr. 748/2012 sagatavoto datu par piemērotību ekspluatācijai obligātajā daļā.”;
                           
                        
            
                  8)
               
               
                  ORO.CC.250. punkta b) apakšpunkta 1) punktu aizstāj ar šādu:
                  
                              “1)
                           
                           
                              katru gaisa kuģi kā tipu vai variantu, attiecīgā gadījumā ņemot vērā attiecīgos elementus, kas noteikti saskaņā ar Regulu (ES) Nr. 748/2012 sagatavoto datu par piemērotību ekspluatācijai obligātajā daļā, par konkrēto gaisa kuģu tipu vai variantu; un”.
                           
                        
            
   
      II PIELIKUMS
      Regulas (ES) Nr. 965/2012 V pielikumu (PART-SPA) groza šādi:
      
                  1)
               
               
                  SPA.GEN.105. punkta b) apakšpunkta 2) punktu aizstāj ar šādu:
                  
                              “2)
                           
                           
                              to, ka ir ņemti vērā attiecīgie elementi, kas noteikti saskaņā ar Regulu (ES) Nr. 748/2012 sagatavoto datu par piemērotību ekspluatācijai obligātajā daļā.”;
                           
                        
            
                  2)
               
               
                  SPA.GEN.120. punktu aizstāj ar šādu:
                  “SPA.GEN.120   Īpašā apstiprinājuma derīguma uzturēšana
                  
                  Īpašos apstiprinājumus izdod uz neierobežotu laiku, un tie ir derīgi, kamēr ekspluatants nodrošina atbilstību ar īpašo apstiprinājumu saistītajām prasībām un ņem vērā attiecīgos elementus, kas noteikti saskaņā ar Regulu (ES) Nr. 748/2012 sagatavoto datu par piemērotību ekspluatācijai obligātajā daļā.”